หุ้นเทคนิคเด่น – บล.เอเซียพลัส กรุ๊ป โฮลดิ้งส์
บล.เอเซียพลัส กรุ๊ป โฮลดิ้งส์ ระบุเทคนิคเช้านี้
22 พ.ค. 2558

ASK : ฟื้นตัว แนวรับ 20.10 บาท แนวต้าน 21.30 บาท
ประเด็นวิเคราะห์:
– ASK วานนี้ขึ้นมาแรงแซงโดยเฉพาะช่วงตั้งแต่บ่าย 3 โมงเป็นต้นมา จนทำให้สุดท้ายแล้วราคาปิดที่ 20.70 บาท บวกได้จากวันก่อนถึง 4% พร้อมกับทำแท่งเทียน Big White Body เขียวยาว พร้อมกับ Volume ที่เข้ามากกว่าระดับค่าเฉลี่ย 20 วัน อีกครั้ง ซึ่งสะท้อนได้เห็นถึงกระแส Momentum ในการเข้ามาเก็งกำไรได้มาแล้ว
– นอกจากนี้ การปรับขึ้นแรงวานนี้มีจุดที่น่าสนใจอยู่ที่ การ Breakout ผ่านแนวต้าน Downtrend Line ระยะสั้นขึ้นมาได้พร้อมกับทำให้ เส้นค่าเฉลี่ยระยะสั้น SMA 5 วัน ขึ้นมาตัดเส้นค่าเฉลี่ยระยะกลาง 25 วัน ได้แล้ว พร้อมกับ MACD ที่กลับมายืนเหนือเส้น Signal Line ได้แล้ว เชื่อว่าปัจจัยเหล่านี้เป็นสัญญาณบวกของการยืนยันแนวโน้มขาขึ้นที่กำลังดูดีขึ้นเรื่อยๆ
– คาดว่าวันนี้ราคาจะเตรียมขึ้นทดสอบแนวต้าน SMA 75 วัน ที่ระดับ 20.70 บาท หากผ่าน ASK น่าจะปรับขึ้นต่อเพื่อทดสอบแนวต้านถัดไปที่ 21.30 บาท
– ซื้อ โดยมีเป้าหมายทำกำไรระยะสั้นที่ 21.30 บาท และ ตั้งจุดตัดขาดทุนที่ 20.10 บาท